**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBĖS ĮMONĖS LIETUVOS AUTOMOBILIŲ KELIŲ DIREKCIJOS IR PLUNGĖS RAJONO SAVIVALDYBĖS BENDRADARBIAVIMO SUTARTIES SUSITARIMUI NR. 1 „DĖL 2018 M. LAPKRIČIO 7 D. BENDRADARBIAVIMO SUTARTIES NR. S-913/A1-53 PAKEITIMO“**

2021 m. liepos 29 d. Nr. T1-219

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225, 7.7 papunkčiu, Plungės rajono savivaldybės taryba nusprendžia:

1. Pritarti valstybės įmonės Lietuvos automobilių kelių direkcijos ir Plungės rajono savivaldybės bendradarbiavimo sutarties susitarimui Nr.1 „Dėl 2018 m. lapkričio 7 d. bendradarbiavimo sutarties Nr. S-913/A1-53 pakeitimo“ (pridedama).

2. Įgalioti Plungės rajono savivaldybės merą, o jo nesant – mero pavaduotoją pasirašyti sprendimo 1 punkte nurodytą Bendradarbiavimo sutarties susitarimą Nr.1.

3. Įgyvendinus Projektą, perimti Plungės rajono savivaldybės nuosavybėn valstybinės reikšmės rajoninius kelius: Nr. 3226 Stalgėnai–Luknėnai; Nr. 3221 Privažiuojamąjį kelią prie Plungės nuo kelio Šiauliai–Palanga ir Nr. 3225 Privažiuojamąjį kelią prie Narvaišių nuo kelio Šiauliai–Palanga, kaip tai nustatyta Bendradarbiavimo sutarties sąlygose.

Savivaldybės meras Audrius Klišonis

PRITARTA

Plungės rajono savivaldybės

tarybos 2021 m. liepos 29 d.

sprendimu Nr. T1-219

**SUSITARIMAS NR. 1**

**DĖL 2018 M. LAPKRIČIO 7 D. BENDRADARBIAVIMO SUTARTIES   
NR. S-913/A1-53 PAKEITIMO**

2021 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

**Valstybės įmonė Lietuvos automobilių kelių direkcija** (toliau – **Kelių direkcija**), juridinio asmens kodas 188710638, registruota adresu J. Basanavičiaus g. 36, LT-03109 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Valstybės įmonės Lietuvos automobilių kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476, ir

**Plungės rajono savivaldybė** (toliau – **Savivaldybė**), juridinio asmens kodas 188714469, registruota adresu Vytauto g. 12, LT-90123 Plungė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Savivaldybės mero Audriaus Klišonio, veikiančio pagal Plungės rajono savivaldybės tarybos veiklos reglamentą, patvirtintą Plungės rajono savivaldybės tarybos 2021 m. gegužės 27 d. sprendimu Nr. T1-168,

toliau kartu vadinamos **Šalimis**, o kiekviena atskirai – **Šalimi**,

vadovaudamosi tarp Šalių 2018 m. lapkričio 7 d. sudarytos bendradarbiavimo sutarties   
Nr. S-913/A1-53 (toliau – **Sutartis**) 22 ir 23 punktais, teisingumo, protingumo ir sąžiningumo principais, susitarė ir sudarė šį papildomą susitarimą Nr. 1 prie Sutarties (toliau – **Susitarimas**), kuriuo susitarė:

1. Pakeisti Sutartį:
   1. pakeisti preambulės a) punktą ir išdėstyti jį taip:

„*a) Plungės rajono Babrungo kaime ir Plungės mieste bus įgyvendinami šie objektai:*

*(1)* *„**Valstybinės reikšmės rajoninio kelio Nr. 3201 Truikiai–Prūsaliai ruožo nuo 0,020 (nuo sankryžos su valstybinės reikšmės krašto keliu Nr. 164 Mažeikiai–Plungė–Tauragė) iki 0,990 km (**sankryžos su Plungės miesto Notės g.), kuriam Plungės rajono Babrungo kaime suteiktas Žemaitijos gatvės pavadinimas, įrengiant pėsčiųjų ir dviračių taką su apšvietimu dešinėje kelio pusėje ir atliekant kelio važiuojamosios dalies remontą, ir ruožo nuo 0,990 km (sankryžos su Notės g.) iki 1,574 km, kuriam Plungės mieste suteiktas S. Dariaus ir S. Girėno gatvės pavadinimas, kapitalinis remontas, įrengiant pėsčiųjų ir dviračių taką dešinėje kelio pusėje ir šaligatvį bei apšvietimo tinklus kairėje kelio pusėje, ir atliekant kelio važiuojamosios dalies dangos remontą“;*

*(2) „Valstybinės reikšmės rajoninio kelio Nr. 3201 Truikiai–Prūsaliai ruožo nuo 2,158 iki 4,299 km (sankryžos su Plungės miesto Birutės g.), kuriam Plungės mieste suteiktas Stoties gatvės pavadinimas, kapitalinis remontas, įrengiant pėsčiųjų ir dviračių taką bei apšvietimo tinklus kairėje kelio pusėje ir atliekant kelio važiuojamosios dalies dangos remontą“;*

*(3) „Valstybinės reikšmės rajoninio kelio Nr. 3201 Truikiai–Prūsaliai ruožo nuo 4,299 km (sankryžos su Plungės miesto Birutės g.) iki 6,015 km (sankryžos su Plungės miesto Babrungo g.), kuriam Plungės mieste suteiktas Birutės gatvės pavadinimas, kapitalinis remontas, įrengiant pėsčiųjų ir dviračių taką kairėje kelio pusėje (tako plotis 2,5 m) bei sunkiasvorio transporto stovėjimo juostą kelio ruože nuo 5,269 km iki 5,437 km dešinėje pusėje) (toliau –* ***Projektas****);*“

* 1. papildyti preambulę f) punktu ir išdėstyti jį taip:

„*f) Darbų vieta ir apimtys gali būti tikslinamos projektavimo metu,*“;

* 1. pakeisti 6 punktą ir išdėstyti jį taip:

„6. Projekto įgyvendinimas apima:

*I etapą – valstybinės reikšmės rajoninio kelio Nr. 3201 Truikiai–Prūsaliai ruožo nuo 0,020 (nuo sankryžos su valstybinės reikšmės krašto keliu Nr. 164 Mažeikiai–Plungė–Tauragė) iki 0,990 km (sankryžos su Plungės miesto Notės g.), kuriam Plungės rajono Babrungo kaime suteiktas Žemaitijos gatvės pavadinimas, įrengiant pėsčiųjų ir dviračių taką su apšvietimu dešinėje kelio pusėje ir atliekant kelio važiuojamosios dalies remontą, ir ruožo nuo 0,990 km (sankryžos su Notės g.) iki 1,574 km, kuriam Plungės mieste suteiktas S. Dariaus ir S. Girėno gatvės pavadinimas, kapitalinis remontas, įrengiant pėsčiųjų ir dviračių taką dešinėje kelio pusėje ir šaligatvį bei apšvietimo tinklus kairėje kelio pusėje, ir atliekant kelio važiuojamosios dalies dangos remontą;*

*II etapą – valstybinės reikšmės rajoninio kelio Nr. 3201 Truikiai–Prūsaliai ruožo nuo 2,158 iki 4,299 km (sankryžos su Plungės miesto Birutės g.), kuriam Plungės mieste suteiktas Stoties gatvės pavadinimas, kapitalinis remontas, įrengiant pėsčiųjų ir dviračių taką bei apšvietimo tinklus kairėje kelio pusėje ir atliekant kelio važiuojamosios dalies dangos remontą,;*

*III etapą – valstybinės reikšmės rajoninio kelio Nr. 3201 Truikiai–Prūsaliai ruožo nuo 4,299 km (sankryžos su Plungės miesto Birutės g.) iki 6,015 km (sankryžos su Plungės miesto Babrungo g.), kuriam Plungės mieste suteiktas Birutės gatvės pavadinimas, kapitalinis remontas, įrengiant pėsčiųjų ir dviračių taką kairėje kelio pusėje (tako plotis 2,5 m) bei sunkiasvorio transporto stovėjimo juostą kelio ruože nuo 5,269 km iki 5,437 km dešinėje pusėje),*

(*darbų vieta ir apimtys gali būti tikslinamos projektavimo metu),*

įskaitant projektavimą, projekto vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam ir (ar) naujai sukurtam turtui, statybos užbaigimo procedūras.“;

* 1. papildyti 10.7 punktu ir išdėstyti jį taip:

„10.7. atsižvelgiant į tai, kad valstybinės reikšmės rajoniniai keliai Nr. 3226 Stalgėnai–Luknėnai, Nr. 3221 Privažiuojamasis kelias prie Plungės nuo kelio Šiauliai–Palanga ir Nr. 3225 Privažiuojamasis kelias prie Narvaišių nuo kelio Šiauliai–Palanga atitinka Kelių įstatymo 3 str. 3 d. nurodytus vietinės reikšmės kelių požymius, vadovaujantis to paties įstatymo 4 str. 4 dalimi, perduoti šiuos kelius Savivaldybės nuosavybėn.“;

* 1. papildyti 11.11 punktu ir išdėstyti jį taip:

„11.11. priimti ir pateikti Kelių direkcijai Savivaldybės Tarybos sprendimą (us) dėl sutikimo, užbaigus Projekto įgyvendinimo darbus, perimti valstybinės reikšmės rajoninius kelius Nr. 3226 Stalgėnai–Luknėnai, Nr. 3221 Privažiuojamasis kelias prie Plungės nuo kelio Šiauliai–Palanga ir Nr. 3225 Privažiuojamasis kelias prie Narvaišių nuo kelio Šiauliai–Palanga Savivaldybės nuosavybėn;“

* 1. papildyti 11.4 punktu ir išdėstyti jį taip:

„11.4. įgyvendinus Projektą, perimti nuosavybės teise valdyti valstybinės reikšmės rajoninius kelius Nr. 3226 Stalgėnai–Luknėnai, Nr. 3221 Privažiuojamasis kelias prie Plungės nuo kelio Šiauliai–Palanga ir Nr. 3225 Privažiuojamasis kelias prie Narvaišių nuo kelio Šiauliai–Palanga.“;

* 1. pakeisti 12 punktą ir išdėstyti jį taip:

„12. Sutarties 10.3, 10.4, 11.3, ir 11.4 punktuose numatyti Šalių įsipareigojimai yra esminės Sutarties sąlygos.“;

* 1. pakeisti 15 punktą ir išdėstyti jį taip:

„15. Šalys susitaria, kad Savivaldybei neįvykdžius įsipareigojimų, numatytų Sutarties 21 ir 211 punktuose, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo nevykdymu.“;

* 1. papildyti 211 punktu ir išdėstyti jį taip:

„211. Pabaigus Projektą, Savivaldybė įsipareigoja įvykdyti procedūras ir perimti valstybinės reikšmės rajoninius kelius Nr. 3226 Stalgėnai–Luknėnai, Nr. 3221 Privažiuojamasis kelias prie Plungės nuo kelio Šiauliai–Palanga ir Nr. 3225 Privažiuojamasis kelias prie Narvaišių nuo kelio Šiauliai–Palanga ne vėliau, kaip per 1 (vienerius) metus nuo Projekto įgyvendinimo bei, atsižvelgiant į tai, kad perimtinas kelias atitinka Kelių įstatymo 3 straipsnio 3 dalies keliamus reikalavimus, remiantis Kelių įstatymo 4 straipsnio 4 dalimi, įtraukti kelią į vietinės reikšmės kelių sąrašą.“

1. Šis Susitarimas įsigalioja nuo jo pasirašymo dienos, bet ne anksčiau, kaip Savivaldybei įvykdžius įsipareigojimą, numatytą Sutarties 11.11 punkte.
2. Šis Susitarimas yra neatskiriama Sutarties dalis.
3. Susitarimas yra sudarytas dviem vienodą teisinę galią turinčiais egzemplioriais, po vieną kiekvienai Šaliai.
4. Šis Susitarimas Šalių perskaitytas, suprastas, ir pasirašytas tinkamai įgaliotų atstovų kaip pilnai atitinkantis jų valią bei interesus aukščiau nurodytą dieną.

|  |  |
| --- | --- |
| **Plungės rajono savivaldybė**    Vytauto g. 12, LT-90123 Plungė  Įstaigos kodas 188714469  Atsiskaitomoji sąskaita  LT11 7182 0000 0013 0743  „Šiaulių bankas“, AB  Telefonas (8 448) 73 134  El. paštas savivaldybe@plunge.lt  Plungės rajono meras  \_\_\_\_\_\_\_\_\_\_\_\_\_\_\_\_\_  Audrius Klišonis | **Valstybės įmonė Lietuvos automobilių kelių direkcija**  J. Basanavičiaus g. 36, LT-03109 Vilnius  Įmonės kodas 188710638  Atsiskaitomoji sąskaita  LT37 7300 0100 0245 6303  „Swedbank“, AB  Telefonas (8 5) 232 9600  El. paštas lakd@lakd.lt  Valstybės įmonės Lietuvos automobilių kelių direkcijos  \_\_\_\_\_\_\_\_\_\_\_\_\_\_\_\_\_\_\_\_\_\_ |

A.V.

A.V.